ይህን ያስታወቁት የኅብረቱ ሊቀ መንበር አልፋ ኮንዴ፤ የሀገሪቱ ሕገ መንግሥት እንዲከበር፤ ሕገ መንግሥታዊዉ ሥርዓት ወደ ቦታዉ እንዲመለስ እና በምንም መንገድ ወታደራዊ መፈንቅለ መንግሥትን ኅብረቱ እንደማይቀበል ከፈረንሳይ ጋዜጠኞች ጋር ባደረጉት ቃለ መጠይቅ መግለጻቸዉን አዣንስ ፍራንስ ፕረስ ከፓሪስ ዘግቧል። ዉስጣዊ ችግር መኖሩን እናዉቃለን ያሉት ኮንዴ፤ መፍትሄ ሊያገኙ እሚገባዉ በዛኑ ፒ ኤፍ ፓርቲ አማካኝነት በፖለቲካዊ መንገድ እንጂ በወታደራዊ ጣልቃ ገብነት መሆን እንደሌለበትም አሳስበዋል። በአፍሪቃ ኅብረት የቻድ አምባሳደር እና የኅብረቱ የሰላም እና ፀጥታ ምክር ቤት ሊቀ መንበር ቻሪፍ ማማት ዜኔ፤ በበኩላቸዉ ለዶቼ ቬለ በጉዳዩ ላይ ተከታዩን ብለዋል።
